MT
C 472/44
Il-Ġurnal Uffiċjali tal-Unjoni Ewropea
12.12.2022
4.
Ir-raba’ motiv ibbażat fuq allegazzjoni, fir-rigward tar-rekwiżit ta’ tikkawżax ħsara sinjifikattiva (DNSH), ksur tal-Artikolu 17(1)(d) tar-Regolament 2020/852 u tal-Artikolu 10(2) tar-Regolament 1367/2006. 5.
Il-ħames motiv ibbażat fuq allegazzjoni ta’ ksur tal-obbligu ta’ motivazzjoni.
(1) (2) (3) (4)
ĠU 2021, L 442, p. 1 Konvenzjoni ta’ Aarhus.
ĠU 2005, L 124, p. 4 ĠU 2006, L 264, p. 13 ĠU 2020, L 198, p. 13
Rikors ippreżentat fl-14 ta’ Ottubru 2022 – SE u SF vs Il-Kunsill (Kawża T-644/22) (2022/C 472/51) Lingwa tal-kawża: il-Franċiż Partijiet Rikorrenti: SE, SF (rappreżentanti: S. Bonifassi, E. Fedorova, T. Bontinck, A. Guillerme u L. Burguin, avukati) Konvenut: Il-Kunsill tal-Unjoni Ewropea
Talbiet Ir-rikorrenti jitolbu li l-Qorti Ġenerali jogħġobha: — tannulla r-Regolament (UE) 2022/1273 (1) sa fejn dan jimmodifika l-Artikolu 9(2) tar-Regolament (UE) 269/2014 (2) u joħloq obbligu ta’ rrappurtar għar-rikorrenti; — tikkundanna lill-Kunsill għall-ispejjeż.
Motivi u argumenti prinċipali Insostenn tar-rikors, ir-rikorrenti jinvokaw erba’ motivi. 1.
L-ewwel motiv, ibbażat fuq li l-Kunsill eċċeda l-kompetenza tiegħu dwar miżuri restrittivi.
Skont ir-rikorrenti, l-obbligu ta’ rrappurtar ma huwiex miżura neċessarja sabiex jimplimenta d-Deċiżjoni 2014/145/PESK (3) u għalhekk din id-dispożizzjoni tidħol fuq il-kompetenzi tal-Istati Membri sabiex jimplimentaw il-miżuri restrittivi.
Barra minn hekk, il-Kunsill ma kienx kompetenti sabiex joħloq u jiddefinixxi, waħdu, ksur ta’ obbligu ta’ rappurtar li ma jaqax fil-kamp ta’ applikazzjoni ta’ miżura restrittiva, u lanqas sabiex jarmonizza s-sanzjonijiet li jippenalizzaw dan il-ksur. 2.
It-tieni motiv, ibbażat fuq abbuż ta’ poter, peress li l-obbligu ta’ rrappurtar impost f’terminu strett, flimkien mal-obbligu impost fuq l-Istati Membri li jissanzjonaw in-nuqqas ta’ osservanza tal-imsemmi obbligu permezz ta’ reġim ta’ sanzjonijiet li tikkonsisti b’mod partikolari f’konfiski, ġiet adottata bl-għan esklużiv jew, għall-inqas, deċiżiv li jintlaħaq għan differenti minn dak iddikjarat. 3.
It-tielet motiv, ibbażat fuq il-ksur tal-prinċipju ta’ proporzjonalità, għar-raġuni li l-obbligu ta’ dikjarazzjoni ma kienx meħtieġ u li l-konsegwenzi marbuta man-nuqqas ta’ osservanza tal-obbligu ta’ dikjarazzjoni huma għaldaqstant sproporzjonati fid-dawl tal-għan segwit mir-regolament.